
‏יום שני 20 מרץ 2017
משוב לבקשות ושאלות הבהרה - קול קורא
תכנון מבנה המועצה המקומית דלית אל-כרמל
קבצים שנתבקשו:
· קובץ מדידה וטופוגרפיה לשטח המבנה, השצ"פ וכביש הגישה - מצורף בקישור באתר המועצה
· תשריט ותקנון התב"ע הנוגעים למגרש ותכנית בינוי - ניתן למצוא באתר של רמ"י
כללי:
התב"ע ששטח מבנה המועצה והשצ"פ נמצאים בתחומה היא תב"ע שמספרה 356-0144261 - שכונת ואדי אל-פש. לתב"ע זו אין נספח בינוי לשטחי הציבור, ונדרש להכינו לפני הבקשה להיתר.
	מס'
	השאלה 
	תשובה

	1
	האם מתוכנן סיור למציעים ובאיזה תאריך?
	לא מתקיים סיור מציעים. המציעים מוזמנים להגיע באופן עצמאי לשטח.

	2
	האם הפרויקט מותנה בתקצוב ממשלתי או שקיים לו תקציב במועצה? מה גודלו?
	הפרויקט מותנה בתקצוב ממשלתי - נדרש להכין תכניות ואומדן על מנת לפנות למשרדי הממשלה בבקשה למימון ביצוע הפרויקט. גודלו של התקציב תלוי גם הוא במימון.

	3
	האם קיימים לוחות זמנים משוערים לתחילת ומשך הפרויקט?
	אין תאריך מדויק, אך תחילת התהליך צפויה להיות בחודשים יוני/יולי 2017. לוח הזמנים למשך הפרויקט ייקבע לאחר קבלת התקציב לפרויקט.

	4
	במסמך ההזמנה אתם כותבים כי יש להתייחס ל-"עלותו הכוללת של הפרויקט לרבות עבודות הפיתוח" ללא התייחסות מפורשת לשצ"פ.

האם יש לכלול את השצ"פ בתקציב הפרויקט ובאחוז השכר (לשקלל יחד עם עלויות המבנה)? או שיש להתייחס אליו בנפרד?
	כן - יש לכלול את השצ"פ בתקציב הפרויקט ובאחוז השכר.

	5
	מגרש השצ"פ הצמוד כלול בתכנון? (מופיע כלא כלול בעמ' 1, אך נכלל בתנאי סף בעמוד 3)
	בהחלט. הפרויקט כולל בתוכו הן את מבנה העירייה והן את השצ"פ.

	6
	הפרוגרמה התכנונית כללית מדי, אין פירוט של מה התוכן של מחלקות המועצה בהיבט של חדרים, עובדים ושטחי שירות. האם ניתן לפרט את הנושאים הללו?
	הפרוגרמה אכן כללית, כיוון שבשלב זה אין כוונה לרדת לרזולוציות של כמות וחלוקה לחדרים, אלא תכנון כוללני יותר ברמת הקונספט, הפרישה המרחבית, מספר הקומות, העיצוב וכדומה. המציע הזוכה ירד לרזולוציות הללו וישב עם מנהלי המחלקות והאגפים.



	
	האם השטחים שפורטו הם שטחי ברוטו - הם כוללים או לא כוללים שטחי שירות?
	השטחים הם שטחי ברוטו, כלומר - כוללים שטחי שירות (בהסתמך על שטחי הברוטו הקיימים כיום).

	
	כמה עובדים יהיו בבניין?
	הבניין צריך להיות מתוכנן עבור כ-80 עובדים.



	
	כמה שטחים יש להקצות לטובת ציבור האזרחים המגיעים לקבל שירותים בבניין?
	השטחים לטובת ציבור מקבלי השירות בבניין נכללים הן בשטחי השירות הנוספים והן בשטחי הברוטו במחלקות השונות. לא ניתן לפרט מעבר לכך בשלב זה - הדיוק בשטחים הללו ייעשה במסגרת התכנון מול מנהלי המחלקות והאגפים.

	7
	האם ניתן לפרט על פתיחות המחלקות השונות, לדוגמא: האם ליחידת הנהלה יש גישה לקהל או לגזברות, אשר באופיין הן מחלקות פנימיות?
האם יש העדפה לחללי המתנה מחוברים עם גישה למחלקות השונות עפ"י קריאה ממוחשבת?
	התכנון בשלב זה עוסק יותר ברמת הקונספט והתכנון הכללי של המבנה. הפירוט המבוקש איננו רלוונטי בשלב זה כמו גם ההעדפה לחללי ההמתנה: לאחר שייבחר המתכנן הזוכה וישב עם מנהלי האגפים השונים הוא ייתן בעצמו את המענה לשאלות הללו.

	8
	האם שטחי המסחר כוללים הסעדה, בתי קפה?
	כן - ייעודם הוא לשמש כמקום הסעדה ו/או בית קפה לעובדי הרשות ואורחיה.

	9
	לגבי חדר האוכל - האם תרצו שיהיה מתחם אחד לכולם או שניתן לפצל את חדרי האוכל?
	חדר אוכל אחד לכלל העובדים, אך ניתן יהיה לשנות זאת בהמשך התכנון על פי הצרכים.

	10
	בטחון - מה כולל בתוכו? האם החלל צריך לשמש עובדים או שהוא מיועד לציוד בלבד?
	שטח מחלקת הבטחון מיועד ברובו למרכז הפעלה (שמשמש גם כמרחב מוגן וחמ"ל בשעת חירום), ובנוסף גם למחסן קטן ול-3 משרדים.

	11
	האם ישנה תכנית בינוי לשטחים המיועדים לתכנון?
	לא קיים נספח בינוי לחלקות אלו בתכנית, אך לצורך קבלת היתר בניה נדרש להכין נספח בינוי מתאים.

	12
	האם החניה צריכה להיות בתוך תחומי המגרש?
	על פי תקנון התב"ע, החניה צריכה להיות בתוך תחומי המגרש. 

	13
	באיזו מידה ניתן לשלב את דרישות החניה בשצ"פ? אם כן - איזה אחוז מכלל מקומות החניה הדרושים?
	מקומות החניה יתוכננו בשטח המועצה, אלא אם תהיה דרישה ממוסדות התכנון להקצות את מקומות החניה לשצ"פ בשטח השצ"פ.

	14
	הפרוגרמה מציינת שטחי פונקציות בסך כולל של כ-2,000 מ"ר ללא פירוט או הקצבה לשטחי טרה. האם שטחי הטרה כלולים בשטחים שנמסרו או שיש לאמוד את היקפם ולחשב שטח בניה ברוטו אמיתי בהתאם?
	כאמור - שטחי הטרה כלולים בחישובים הללו.

	15
	האם הכביש הקיים הינו הדרך היחידה למגרש או שאולי מתוכנן כביש עליון במעלה המגרש?
	במפה המצורפת (מתשריט התב"ע) לקול הקורא בנספח א' מצוינים שני כבישים משני צידי השטחים - אחד ממערב ואחד ממזרח. הכביש המזרחי (האדום) הוא כביש מתוכנן, והכביש המערבי (החום) הוא דרך קיימת.

	16
	מה השימוש המוצע לשצ"פ? שטח מגונן בלבד?
לא נמסרה פרוגרמה לשצ"פ - האם קיימות הנחיות או דרישות לתכנונו?
	לא הוגדר שימוש ספציפי לשצ"פ, אך מעבר לכך שהשצ"פ ושטח מבנה המועצה אמורים לתפקד כיחידה אחת, הציפיה היא שכלל המתחם יהפוך למרכז עירוני. על כן, ניתן לתכנן את השצ"פ כשטח מגונן בלבד, אך עליו לשרת את כלל התושבים ולהוות מוקד משיכה. 

	17
	האם ניתן להפריד את פירוט הנסיון - משרד האדריכל הראשי אודות תכנון בניינים בשטח כ-2,000 מ"ר ואת נסיון משרד אדריכל נוף וסביבה לשצ"פ בשטח 3,000 מ"ר?

	ניתן להפריד את פירוט הנסיון, אך ההתנהלות תהיה מול האדריכל הראשי.

	18
	האם ניתן להגיש הצעה משותפת של שני משרדי אדריכלים ואדריכל נוף?
	ניתן להגיש הצעה שכזו, אך יש לבחור משרד אחד שינהל את תכנון הפרויקט ושמולו יתבצעו כל תהליכי התשלום. כמו כן, על משרד זה לעמוד בדרישות הסף המצוינות בקול הקורא.

	19
	האם האדריכל שיחתום על התכניות (שאיננו בהכרח בעל העסק) חייב להיות גם בעל המשרד או שאין בעיה שתהיה שותפות או כפיפות או אדריכל שעובד עשרות שנים באותו המשרד?
	על המציע (שיחתום על התכנית) להיות בעל המשרד או בעל זכויות במשרד ולעמוד בתנאי הסף המצוינים בקול הקורא.

	20
	תנאי סף: התכנון המפורט של השצ"פים לביצוע בפרויקטים שלנו נעשו, כמובן, ע"י אדריכל הנוף שעובד עמנו והינו חלק מצוות המתכננים. אי לכך הוא הינו המתכנן של שני השצ"פים בדרישות הסף. האם זה מתאים לדרישות הסף שלכם?
	אין בעיה עם חלוקה שכזו ואין בעיה שבהיבט הזה תעמדו יחדיו בתנאי הסף.

	21
	האם הבניין חייב לעמוד בתקן הירוק שצוין?

	אחת המטרות בבניה היא בניה ברוח ת"י 5281, בדגש על יעילות אנרגטית ונושא הבריאות והרווחה, אך אין הכרח שהבניין יעמוד בתקן הירוק שצוין - אי עמידה בתקן משמעה ציון 0 בסעיף התקן הירוק. לעומת זאת, ידוע כי עמידה בתנאי התקן כרוכה בעלויות, ועל כן מציע שיבחר לא לעמוד בתקן ולהוריד עלויות אך לשמור על רוח התקן יכול לזכות בנקודות נוספות בקטגוריות ההתרשמות מהתכנית ובעלות כלל הפרויקט.

	22
	בניה ירוקה - האם תדרש הסמכה לבניין לפי דרוג ת"י 5281/2 תקן lead או תקן אחר לדירוג המבנה?
	כאמור, אין הכרח לעמידה בתקן, אך תכנון שיבחר לעמוד בתקן בניה ירוקה ייבחן עפ"י ת"י 5281/2.

	23
	במידה ויבנה הפרויקט בשלבים שונים - איך הדבר יתבטא בתמורה לתשלום?
	התמורה לתשלום תהיה לפי שווי הביצוע של הפרויקט.

	24
	במידה ורוצים להשתתף בתחרות, איך משלמים את דמי הרישום ועבור מי?
	את דמי הרישום יש לשלם במחלקת הגביה של המועצה או בטלפון (באשראי) מחלקת הגביה - 04-8397417. התשלום הוא עבור המועצה המקומית דלית אל-כרמל.

